C 353/1

SPRÁVA O FINANČNEJ ČINNOSTI ZA ROK 2020

Oddiel II — Európska rada a Rada

(2021/C 353/01)

OBSAH

1. ÚVOD 2

2. CIELE A ROZPOČET NA ROZPOČTOVÝ ROK 2020 2

2.1. Hlavné finančné ciele 2

2.2. Zostavenie rozpočtu Európskej rady a Rady na rok 2020 2

2.2.1. Všeobecný prístup 2

2.2.2. Rozpočet na rok 2020 2

2.2.3. Rozpočet na rok 2020 a okruh 5 viacročného finančného rámca 3

3. CELKOVÝ PREHĽAD PLNENIA ROZPOČTU V ROKU 2020 4

3.1. Činnosti a ciele Európskej rady a Rady v roku 2020 4

3.1.1. Zasadnutia 4

3.1.2. Legislatívne činnosti 4

3.1.3. Modernizácia administratívy 5

3.1.4. Plnenie cieľov v roku 2020 5

3.2. Príjmy 6

3.3. Výdavky v roku 2020 7

3.3.1. Úpravy rozpočtu v roku 2020 7

3.3.2. Prehľad plnenia rozpočtu v rokoch 2010 – 2020 9

3.3.3. Čerpanie rozpočtových prostriedkov v roku 2020 podľa kategórií 10

3.4. Prenesené rozpočtové prostriedky 12

3.4.1. Rozpočtové prostriedky prenesené automaticky z roku 2019 do roku 2020 12

3.4.2. Rozpočtové prostriedky prenesené automaticky z roku 2020 do roku 2021 13

3.5. Pripísané príjmy 14

3.5.1. Pripísané príjmy, ktoré vznikli pred rokom 2020 14

3.5.2. Pripísané príjmy prenesené na zaplatenie z roku 2019 15

3.5.3. Pripísané príjmy, ktoré vznikli pred rokom 2020, prenesené na zaplatenie do roku 2021 16

3.5.4. Pripísané príjmy, ktoré vznikli v roku 2020 17

1. ÚVOD

Tento dokument predstavuje v súlade s článkom 249 nariadenia Európskeho parlamentu a Rady (EÚ, Euratom) 2018/1046 (1) (nariadenie o rozpočtových pravidlách – NRP) správu o rozpočtovom a finančnom hospodárení v rámci oddielu II rozpočtu EÚ (Európska rada a Rada) za rozpočtový rok 2020.

Táto správa vychádza z predbežnej účtovnej závierky za rok 2020, zo zistení vo výročných správach o činnosti vypracovaných povoľujúcimi úradníkmi Rady a z informácií o plnení rozpočtu z finančného systému Rady.

Kapitola 2 tejto správy predstavuje zhrnutie rámca stanoveného na rozpočtový rok 2020. Celkový prehľad čerpania rozpočtových prostriedkov dostupných v roku 2020 sa uvádza v kapitole 3.

Plnenie rozpočtu v roku 2020 podľa jednotlivých rozpočtových riadkov sa uvádza v prílohe.

2. CIELE A ROZPOČET NA ROZPOČTOVÝ ROK 2020

2.1. Hlavné finančné ciele

Hlavné finančné ciele Generálneho sekretariátu Rady na rok 2020:

— zabezpečiť, aby rozhodovanie v Európskej rade a Rade mohlo pokračovať napriek výnimočnej situácii spôsobenej pandémiou COVID-19;

— zabezpečiť nepretržitú podporu Európskej rade a Rade efektívnym a účinným využívaním finančných zdrojov;

— pokračovať v procese administratívnej modernizácie s cieľom zlepšiť kvalitu organizácie a náležité využívanie zdrojov.

2.2. Zostavenie rozpočtu Európskej rady a Rady na rok 2020

2.2.1. Všeobecný prístup

Pri zostavovaní rozpočtu Európskej rady a Rady (ďalej len ER/R) na rok 2020 sa vychádzalo zo všeobecného cieľa neprekročiť v nominálnom vyjadrení celkovú úroveň rozpočtu na rok 2019 v prípade výdavkov nesúvisiacich s platmi.

Zvýšenia súvisiace so zákonnými alebo zmluvnými záväzkami alebo zvýšenia v oblastiach, ktoré sa považovali za zásadné pre riadne fungovanie Generálneho sekretariátu Rady (GSR), boli vyvážené stanovením priorít a zmenou plánov niektorých projektov so zreteľom na plnenie rozpočtu v uplynulých rokoch.

Pokiaľ ide o plán pracovných miest, GSR naďalej zjednodušoval organizáciu realizáciou týchto opatrení:

— presun 1 pracovného miesta funkčnej skupiny AD5 a 7 pracovných miest funkčnej skupiny AST1 do Komisie ako súčasť dohody na úrovni útvarov týkajúcej sa SYSPER-u,

— pridanie 5 pracovných miest funkčnej skupiny AD5 a 1 pracovného miesta funkčnej skupiny AST1, aby sa zohľadnil nový jazykový režim írskych prekladov podľa pokynov Komisie.

2.2.2. Rozpočet na rok 2020

Rozpočtový orgán zostavil celkový rozpočet ER/R na rok 2020 vo výške 590,6 milióna EUR. Táto suma predstavuje zvýšenie o 8,7 milióna EUR (+1,5 %) v porovnaní s rokom 2019.

Počet pracovných miest pre ER/R uvedený v pláne pracovných miest na rok 2020 bol stanovený na 3 029.

V tabuľke 1 je uvedený prehľad rozpočtu na rok 2020 podľa jednotlivých kategórií.

Tabuľka 1

Rozpočet ER/R na rok 2020 v porovnaní s rokom 2019 (podľa kategórií)

(EUR) Kategória Rozpočet na rok 2019 Rozpočet na rok 2020 Zmena 2020/2019 1 2 3=2/1 Plán pracovných miest 336 749 511 341 218 000 1,3 % Ostatné výdavky na zamestnancov 25 077 000 25 366 000 1,2 % Budovy (okrem nadobudnutia) 55 888 948 56 644 000 1,4 % Výpočtová technika 41 355 000 44 509 000 7,6 % Nábytok 951 000 1 171 000 23,1 % Technické zariadenie 5 745 000 6 026 000 4,9 % Doprava 1 134 000 2 284 000 101,4 % Cestovné výdavky delegácií 17 372 000 17 228 000 -0,8 % Výdavky na tlmočenie 81 694 000 81 450 000 -0,3 % Zasadnutia a konferencie 5 237 000 6 285 000 20,0 % Informačné činnosti 9 125 000 7 235 000 -20,7 % Rôzne 1 267 000 1 217 000 -3,9 % Rezerva 300 000 - 100,0 % Súčet (okrem nadobudnutia) 581 895 459 590 633 000 1,5 % Nadobudnutie nehnuteľného majetku — — Celkový súčet 581 895 459 590 633 000 1,5 %

2.2.3. Rozpočet na rok 2020 a okruh 5 viacročného finančného rámca

V tabuľke 2 sa uvádza prehľad vývoja rozpočtu ER/R v rokoch 2010 – 2020. Podiel ER/R v rámci okruhu 5 viacročného finančného rámca sa znížil zo 6,3 % v roku 2015 na 5,8 % v roku 2020.

Tabuľka 2

Vývoj oddielu II rozpočtu EÚ (Európska rada a Rada) v rámci okruhu 5 viacročného finančného rámca v rokoch 2015 – 2020

2015 2016 2017 2018 2019 2020 (Sumy v bežných cenách) mil. EUR zmena mil. EUR zmena mil. EUR zmena mil. EUR zmena mil. EUR zmena mil. EUR zmena Okruh 5 8 659 3,0 % 8 951 3,4 % 9 395 5,0 % 9 666 2,9 % 9 945 2,9 % 10 222 2,8 % Európska rada/Rada 542 1,4 % 545 0,6 % 562 3,0 % 573 2,0 % 582 1,6 % 591 1,5 % Podiel Európskej rady/Rady na okruhu 5 6,3 % 6,1 % 6,0 % 5,9 % 5,9 % 5,8 %

3. CELKOVÝ PREHĽAD PLNENIA ROZPOČTU V ROKU 2020

3.1. Činnosti a ciele Európskej rady a Rady v roku 2020

V správe o finančnej činnosti uvádza GSR informácie o svojich hlavných činnostiach, ktoré sú relevantné z finančného hľadiska a opisuje fungovanie Európskej rady a Rady počas rozpočtového roka. Zdôrazňujú sa v nej aj hlavné výsledky roka.

3.1.1. Zasadnutia

V tabuľke 3 sa uvádza prehľad vývoja počtu zasadnutí, ktoré pre Európsku radu a Radu organizoval GSR v rokoch 2015 až 2020.

GSR v roku 2020 okrem 3 086„inštitucionálnych“ zasadnutí a podujatí s tretími krajinami zorganizoval aj 434 iných zasadnutí (napr. seminárov, informačných stretnutí a brífingov).

Tabuľka 3

Vývoj počtu zasadnutí v rokoch 2015 – 2020

2015 2016 2017 2018 2019 2020 2020 Osobná účasť Videokonferencie / Zmiešané SÚČET Samity 12 9 15 15 17 15 8 23 Rady 81 75 77 75 80 31 85 116 Coreper 138 109 105 117 124 152 2 154 Coreper (čl. 50) 22 29 28 3 3 Pracovné skupiny 3 471 3 569 4 039 4 304 3 706 1 538 1 252 2 790 ad hoc pracovná skupina pre čl. 50) 32 61 28 Súčet 3 702 3 762 4 290 4 601 3 983 1 739 1 347 3 086 Ostatné zasadnutia 2 271 2 034 3 030 3 129 3 685 401 33 434 Celkový súčet 5 973 5 796 7 320 7 730 7 668 2 140 1 380 3 520

Rok 2020 bol poznačený výnimočnými pracovnými podmienkami v dôsledku vypuknutia pandémie COVID-19. Výsledkom bolo zníženie počtu zasadnutí o 54,1 % (4 148) v porovnaní s rokom 2019, a to najmä v kategórii zasadnutí mimo inštitucionálneho kontextu Európskej rady a Rady. Nové spôsoby usporadúvania zasadnutí sa odrazili v tom, že sa zvýšil počet samitov, zasadnutí Rady a COREPERU a 39,2 % zasadnutí sa uskutočnilo formou videokonferencie alebo v hybridnom formáte (niektorí účastníci boli pripojení na diaľku).

3.1.2. Legislatívne činnosti

Iným kvantitatívnym ukazovateľom činností je počet právnych aktov uverejnených v úradnom vestníku (Ú. v. EÚ) (tabuľka 4). V roku 2020 bolo v úradnom vestníku uverejnených 1 328 právnych aktov. Treba poznamenať, že uverejňovanie právnych aktov v úradnom vestníku je posledný krok legislatívneho procesu.

Tabuľka 4

Vývoj počtu právnych aktov v rokoch 2015 – 2020

2015 2016 2017 2018 2019 2020 Právne akty uverejnené v Ú. v. 1 412 1 259 1 187 1 210 1 326 1 328

Rada napriek náročným pracovným podmienkam vyplývajúcim z pandémie COVID-19 zachovala v roku 2020 svoju legislatívnu činnosť na rovnakej úrovni ako v roku 2019.

3.1.3. Modernizácia administratívy

GSR v roku 2020 naďalej zlepšoval kvalitu a efektívnosť svojej vnútornej organizácie, pričom sa zameriaval najmä na riešenie pracovných obmedzení vyplývajúcich zo situácie súvisiacej s pandémiou COVID-19:

— vykonávanie akčného plánu na zníženie miery voľných pracovných miest GSR, ktorý zahŕňa dôkladné a pravidelné monitorovanie miery obsadenosti vo vzťahu k plánu pracovných miest a dostupnosti príslušných rozpočtových prostriedkov,

— s cieľom vyrovnať sa s predĺženým obdobím telepráce sa rozšírili platformy a šírka pásma GSR, čím sa takmer všetkým zamestnancom umožnilo bezpečne telepracovať,

— v očakávaní postupného návratu do práce v budovách GSR sa malé zasadacie miestnosti vybavili vysokokvalitným videokonferenčným zariadením s cieľom uľahčiť hybridné zasadnutia.

3.1.4. Plnenie cieľov v roku 2020

Plnenie cieľov stanovených na rozpočtový rok 2019 sa dá zhrnúť takto:

— Plán pracovných miest Z 3 029 pracovných miest v pláne pracovných miest Európskej rady a Rady bolo k 1. januáru 2020 v GSR obsadených 2 817 pracovných miest. V dôsledku fluktuácie počas roka bolo k 31. decembru 2020 obsadených 2 905 pracovných miest, čo predstavuje o 88 viac obsadených pracovných miest v pláne pracovných miest ER/R.

— Finančné riadenie GSR v roku 2020 pokračoval v ďalšom zlepšovaní svojho finančného riadenia a výkonnosti. Zaviedlo sa niekoľko zlepšení v oblasti finančného riadenia organizácie, napríklad: — migrácia a adaptácia digitálnych finančných procesov na novú platformu SAP HANA, — všetky nerozpočtové mzdové činnosti vrátane správy bankových účtov zamestnancov boli úspešne prevedené na oddelenie účtovníctva, — úspešne sa zaviedlo elektronické predkladanie pre všetky otvorené postupy verejného obstarávania. Okrem toho si neočakávané vypuknutie nákazy COVID-19 a výnimočná situácia počas pandémie vyžiadali okamžitú reakciu a organizačné opatrenia na zabezpečenie kontinuity prevádzky. Bolo uverejnených niekoľko obežníkov s cieľom poskytnúť povoľujúcim útvarom usmernenia na dočasné prispôsobenie finančných pracovných postupov a procesov novým okolnostiam. V kontexte zlepšujúcej sa situácie európskych podnikov z hľadiska peňažného toku predstavovala v roku 2020 priemerná lehota zaplatenia faktúr v GSR 20 dní, pričom maximálna lehota je 30 kalendárnych dní (smernica Európskeho parlamentu a Rady 2011/7/EÚ (2)).

— Politika v oblasti nehnuteľností Politika Rady v oblasti nehnuteľností je stabilná. Cieľom Rady od roku 2004 bolo napokon umiestniť všetky svoje činnosti a činnosti Európskej rady do Bruselu a do budov, ktoré má vo vlastníctve, ktoré sú prispôsobené jej potrebám a ktoré sa nachádzajú blízko seba. Táto reorganizácia bola dokončená dodaním budovy Europa 30. júna 2016.

3.2. Príjmy

V tabuľke 5 je uvedený prehľad celkového výsledku príjmových operácií v roku 2020. Termín „Stanovené nároky 2019“ odkazuje na príkazy na vymáhanie pohľadávok, ktoré boli vydané v roku 2019, pričom príslušné sumy sa získali až v roku 2020. Termín „Stanovené nároky 2020“ zodpovedá sumám, ktoré sa začali vymáhať v roku 2020.

Tabuľka 5

Prehľad príjmových operácií v rozpočte na rok 2020

(EUR) Kapitola Stanovené nároky 2019 Získané príjmy z roku 2019 Stanovené nároky 2020 Získané príjmy z roku 2020 Stanovené nároky celkom 2019+2020 Získané príjmy celkom 2019+2020 Má sa získať v roku 2021 1 2 3 4 5=1/+3 6=2/+4 7=5/-6 4 0 Odvody z platov zamestnancov 0 0 32 466 725 32 466 725 32 466 725 32 466 725 0 4 1 Príspevky do systému dôchodkového zabezpečenia 1 544 1 544 26 004 187 26 004 187 26 005 731 26 005 731 0 5 0 Výnosy z predaja hnuteľného a nehnuteľného majetku 622 622 3 450 3 450 4 072 4 072 0 5 1 Výnosy z nájmu 9 821 9 821 736 508 352 241 746 329 362 062 384 267 5 2 Príjmy z investícií alebo poskytnutých úverov a z bankových a iných úrokov 0 0 6 929 6 929 6 929 6 929 0 5 5 Príjmy z poskytnutých služieb a prác 71 498 71 498 924 982 889 103 996 480 960 601 35 879 5 5 Príjmy z poskytnutých služieb a prác (ESVČ) 0 0 104 231 104 231 104 231 104 231 0 5 7 Ostatné príspevky a náhrady spojené s administratívnou činnosťou inštitúcií 779 051 312 571 40 031 129 39 974 593 40 810 180 40 287 164 523 015 5 8 Rôzne náhrady 0 0 4 044 4 044 4 044 4 044 0 5 8 Rôzne náhrady (ESVČ) 0 0 0 0 0 0 0 5 9 Ostatné príjmy z administratívnych operácií 0 0 0 0 0 0 0 6 3 Príspevky v rámci osobitných dohôd 688 466 688 466 1 249 018 1 249 018 1 937 484 1 937 484 0 7 0 Úroky z omeškania 0 0 0 0 0 0 0 9 0 Rôzne príjmy 0 0 0 0 1 038 0 1 038 Súčet 1 551 002 1 084 523 101 531 203 101 054 521 103 083 243 102 139 044 944 199

Celkový objem príjmových operácií, pokiaľ ide o stanovené nároky, t. j. vydané príkazy na vymáhanie pohľadávok, v roku 2020 predstavoval 103,1 milióna EUR. Z tejto sumy sa 102,1 milióna EUR získalo v tomto rozpočtovom roku a 1,0 milióna EUR sa získa v roku 2021.

Väčšina z celkového objemu získaných príjmov v roku 2020 (57 % alebo 58,5 milióna EUR zo 103,1 milióna EUR) súvisí s daňami, odvodmi a poplatkami Spoločenstva vybranými od zamestnancov GSR. Z tejto sumy tvoria 32,5 milióna EUR zrážky z odmien zamestnancov, zatiaľ čo 26,0 milióna EUR predstavujú príspevky a presuny dôchodkových práv do systému dôchodkového zabezpečenia.

Zvyšná suma, čiže 43 % (43,7 milióna EUR), sa získala z rôznych administratívnych činností. Táto suma pochádza najmä z týchto zdrojov:

— z vrátenia časti finančných prostriedkov, ktoré sa vyplatili členským štátom v predchádzajúcich rokoch v rámci financovania cestovných výdavkov delegátov, po vykázaní týchto výdavkov za roky 2019 a 2020 (30,4 milióna EUR, kapitola 5 7),

— z vrátenia zálohových platieb tlmočníckej službe Európskej komisie (6,3 milióna EUR, kapitola 5 7) a platieb členských štátov za doplnkové tlmočenie do niektorých jazykov na požiadanie (1,7 milióna EUR, kapitola 5 7),

— z príspevkov na administratívne náklady vzniknuté v rámci „schengenského acquis“ s Islandom a Nórskom (1,9 milióna EUR, kapitola 6 3),

— z príspevkov ostatných inštitúcií a platieb úradníkov Rady za detské jasle Rady (0,8 milióna EUR, kapitola 5 7),

— z platieb Súdneho dvora, Dvora audítorov a Európskeho univerzitného inštitútu vo Florencii ako ich príspevkov do spoločného finančného systému s Radou (0,7 milióna EUR, kapitola 5 5),

— z výnosov z prenájmu priestorov a refundácií, ktoré s nimi súvisia (0,4 milióna EUR, kapitola 5 1),

— z presunov z ESVČ Rade ako zálohových platieb za služby, ktoré poskytoval GSR Európskej službe pre vonkajšiu činnosť (0,1 milióna EUR, kapitola 5 5).

3.3. Výdavky v roku 2020

3.3.1. Úpravy rozpočtu v roku 2020

V rozpočtovom roku 2020 boli rozpočtové prostriedky prerozdelené rôznymi presunmi. V tabuľke 6 sa uvádzajú rozhodnutia, ktorými sa upravovali rozpočtové prostriedky v rokoch 2015 – 2020.

Tabuľka 6

Počet úprav rozpočtu podľa druhu v rokoch 2015 – 2020

Úprava Rok Typ Právny základ 2015 2016 2017 2018 2019 2020 Opravný rozpočet Článok 44 NRP 0 0 0 0 0 0 Presun B Článok 29 NRP 27 31 45 52 39 44 Presun C Článok 29 NRP 2 2 1 2 2 2 Presun D Článok 31 NRP 0 0 0 0 0 0 Súčet 29 33 46 54 41 46

V roku 2020 sa vykonali dva presuny C, pri ktorých bol informovaný rozpočtový orgán (v súlade s článkom 29 nariadenia o rozpočtových pravidlách):

— presun C1 vo výške 7 141 000 EUR uskutočnený 16. júla 2020 s cieľom: — posilniť kapacity Rady na teleprácu a zlepšiť infraštruktúru na videokonferencie pre Európsku radu, Radu a prípravné orgány (3 247 000 EUR), — financovať technickú pomoc na dodatočné opatrenia v oblasti IT v dôsledku zdravotnej situácie (2 613 000 EUR), — pokryť nákup dodatočného IT vybavenia a softvéru vrátane údržby a servisu (246 000 EUR), — financovať nadobudnutie licencií a nástrojov na zvýšenie kapacity virtuálnej komunikácie (50 000 EUR), — podporiť predsedu Európskej rady pri riešení zvýšeného dopytu po všetkých formách komunikácie, najmä v kontexte reakcie EÚ na pandémiu COVID-19 (400 000 EUR), — financovať dodatočné cestovné výdavky predsedu Európskej rady a jeho tímu osobnej ochrany (145 000 EUR), — pokryť nepredvídané dodatočné potreby súvisiace s právnym zastupovaním a poradenstvom týkajúce sa predovšetkým prípadných platieb odškodnenia a náhrad (440 000 EUR).

— presun C2 vo výške 6 773 000 EUR uskutočnený 23. novembra 2020 s cieľom: — pokryť projekty, ktoré boli pôvodne zahrnuté do rozpočtu na neskorší rok, ale v ktorých prípade nízka obsadenosť kancelárskych priestorov v budovách GSR v dôsledku pandémie COVID-19 umožnila urýchliť projektový cyklus (1 720 000 EUR), — financovať nákup vybavenia a softvéru na prispôsobenie nástrojov riadenia informácií a iného súvisiaceho softvéru vyvíjajúcim sa požiadavkám a potrebám (1 860 000 EUR), — financovať dodatočnú pomoc v niekoľkých oblastiach činnosti Rady týkajúcich sa IT, ako sú dodatočné analytické prvky rozpočtovej databázy alebo integrácia funkcie elektronického podpisu do finančného systému (1 800 000 EUR), — pokryť zlepšenia spôsobilostí kybernetickej obrany, ktoré sú potrebné na lepšiu prípravu na riešenie rastúcich bezpečnostných výziev, najmä na prijatie politiky využívania cloudu (825 000 EUR), — financovať dodatočné potreby v oblasti nábytku spojené s pokrokom v renovačných prácach (100 000 EUR), — pokryť rozsiahlejší balík informačných služieb zahŕňajúci mnohé služby, ktoré zvyčajne pokrýva tlač (pokrytie podujatia, vnútroštátne brífingy a satelitný prenos) (468 000 EUR).

Okrem toho sa rozpočet ER/R v roku 2020 vnútorne pozmenil 44 presunmi B na základe článku 29 ods. 4 nariadenia o rozpočtových pravidlách.

V tabuľke 7 sa uvádza prehľad rozpočtových položiek, ktoré sa v roku 2020 významne (3) upravili rôznymi presunmi.

Tabuľka 7

Rozpočtové položky, u ktorých došlo v roku 2020 k významným presunom

(EUR) Položka Okruh Pôvodný rozpočet na rok 2020 Presuny Konečné rozpočtové prostriedky Rozdiel 1 3 2 0 Lekárska služba 415 000 274 926 689 926 66 % 1 3 2 2 Detské jasle a centrá 2 837 000 - 274 926 2 562 074 - 10 % 2 0 0 3 Zariadenie priestorov a inštalácia 10 465 000 2 150 000 12 615 000 21 % 2 0 0 4 Práce na zaručenie bezpečnosti priestorov 2 155 000 - 514 000 1 641 000 - 24 % 2 0 0 5 Výdavky, ktoré predchádzajú nadobudnutie, výstavbu a zariadenie budov 918 000 - 280 000 638 000 - 31 % 2 0 1 0 Upratovanie a údržba 18 873 000 - 916 425 17 956 575 - 5 % 2 0 1 1 Voda, plyn, elektrická energia a vykurovanie 4 396 000 - 554 000 3 842 000 - 13 % 2 0 1 2 Bezpečnosť a stráženie budov 18 493 000 - 790 000 17 703 000 - 4 % 2 0 1 3 Poistenie 285 000 312 425 597 425 110 % 2 1 0 0 Nadobudnutie vybavenia a softvéru 10 138 000 6 244 964 16 382 964 62 % 2 1 0 1 Externá pomoc pri prevádzke a vývoji počítačových systémov 25 108 000 5 550 692 30 658 692 22 % 2 1 0 2 Údržba vybavenia a softvéru 7 318 000 -1 056 569 6 261 431 - 14 % 2 1 2 0 Nákup a výmena technického zariadenia a vybavenia 3 009 000 437 000 3 446 000 15 % 2 1 2 2 Nájom, údržba a opravy technického zariadenia a vybavenia 2 707 000 -1 165 000 1 542 000 - 43 % 2 1 3 2 Nájom, údržba a opravy vozového parku 1 784 000 - 630 000 1 154 000 - 35 % 2 2 0 0 Cestovné výdavky delegácií 17 228 000 16 775 147 34 003 147 97 % 2 2 0 2 Výdavky na tlmočenie 81 450 000 -24 956 147 56 493 853 - 31 % 2 2 0 4 Rôzne výdavky na interné zasadnutia 4 980 000 -1 798 000 3 182 000 - 36 % 2 2 0 5 Organizovanie konferencií, kongresov a zasadnutí 650 000 - 250 000 400 000 - 38 % 2 2 1 3 Informačná činnosť a verejné podujatia 4 585 000 753 106 5 338 106 16 % 2 2 3 6 Náklady na právne zastupovanie, poradenstvo, škody a náhrady 450 000 415 000 865 000 92 %

3.3.2. Prehľad plnenia rozpočtu v rokoch 2010 – 2020

Celková miera plnenia rozpočtu ER/R za posledných šesť rokov bola v priemere 92,8 % (graf 1). Miera plnenia sa týka záväzkov prijatých počas rozpočtového roka v pomere k dostupnému odhlasovanému rozpočtu.

Miera skutočných ročných platieb dosahovala v rokoch 2015 až 2020 v priemere 82,9 % rozpočtu. Rozdiel medzi celkovým plnením a platbami v danom roku (t. j. nezaplatené záväzky) sa v súvislosti s platbami preniesol v súlade s článkom 12 ods. 7 nariadenia o rozpočtových pravidlách do ďalšieho rozpočtového roka. Výdavky na platy a príspevky pre členov a zamestnancov inštitúcií Únie nemožno preniesť (článok 12 ods. 8 nariadenia o rozpočtových pravidlách).

Graf 1

Celkové plnenie rozpočtu v rokoch 2015 – 2020

Pokiaľ ide o rok 2020, prenesené rozpočtové prostriedky súvisia so záväzkami vyplývajúcimi zo zmlúv, ktoré sa riadne uzavreli pred koncom rozpočtového roka, no v prípade ktorých sa tovar a služby ešte nedodali/neposkytli, a/alebo v súvislosti s ktorými sa do konca roka nedoručili faktúry.

3.3.3. Čerpanie rozpočtových prostriedkov v roku 2020 podľa kategórií

Analýza výdavkov v roku 2020 sa uvádza v 14 kategóriách výdavkov.

V tabuľke 8 sa porovnáva konečný rozpočet po uskutočnení presunov (stĺpec 2) s plnením rozpočtu z hľadiska rozpočtových záväzkov (stĺpec 3). Rozdiel medzi konečným rozpočtom a viazanými rozpočtovými prostriedkami zodpovedá sumám, ktoré sa v roku 2020 nepoužili, a preto sa zrušili.

Tabuľka 8

Prehľad plnenia rozpočtu v roku 2020 (podľa kategórií)

(EUR) Kategória Rozpočet na rok 2020 (pôvodný) Rozpočet na rok 2020 (konečný (*1)) Záväzky Miera plnenia Zrušené rozpočtové prostriedky 1 2 3 4=3/2 5=2/-3 Plán pracovných miest 341 218 000 341 218 000 330 567 554 96,9 % 10 650 446 Ostatné výdavky na zamestnancov 25 366 000 25 366 000 19 288 360 76,0 % 6 077 640 Budovy (okrem nadobudnutia) 56 644 000 56 286 000 54 072 077 96,1 % 2 213 923 Výpočtová technika 44 509 000 55 150 000 55 142 173 100,0 % 7 827 Nábytok 1 171 000 1 271 000 1 223 252 96,2 % 47 748 Technické zariadenie 6 026 000 5 458 000 4 993 891 91,5 % 464 109 Doprava 2 284 000 1 654 000 1 407 771 85,1 % 246 229 Cestovné výdavky delegácií 17 228 000 34 003 147 34 003 147 100,0 % 0 Výdavky na tlmočenie 81 450 000 56 493 853 36 837 394 65,2 % 19 656 459 Zasadnutia a konferencie 6 285 000 4 085 000 3 056 247 74,8 % 1 028 753 Informačné činnosti 7 235 000 8 103 000 8 100 534 100,0 % 2 466 Rôzne 1 217 000 1 545 000 1 476 561 95,6 % 68 439 Rezerva — — — — Súčet (okrem nadobudnutia) 590 633 000 590 633 000 550 168 962 93,1 % 40 464 038 Nadobudnutie nehnuteľného majetku — — — — Celkový súčet 590 633 000 590 633 000 550 168 962 93,1 % 40 464 038

Celková miera plnenia rozpočtu na rok 2020 je 93,1 %. Rozdiel medzi konečným rozpočtom a plnením možno vysvetliť takto:

— V kategórii plánu pracovných miest zostalo nevyužitých celkovo 10,7 milióna EUR. Toto nečerpanie súvisí najmä s menšími potrebami na základné platy (2,0 milióna EUR) a s tým, že nebolo potrebné použiť predbežne vyčlenené rozpočtové prostriedky na ročnú úpravu odmien (3,6 milióna EUR). Ďalšie prvky, ktorými sa vysvetľuje nečerpanie, sú nižšia potreba rôznych zákonných nárokov (4,1 milióna EUR) a sociálneho zabezpečenia (0,4 milióna EUR) a nižšie výdavky na nadčasy (0,6 milióna EUR).

— V kategórii ostatných výdavkov na zamestnancov sa 47 % nevyčerpaných rozpočtových prostriedkov (2,9 milióna EUR zo 6,1 milióna EUR) týka cestovných výdavkov zamestnancov. Úspory na ostatných výdavkoch týkajúcich sa zamestnancov (odborná príprava, zdravotné výdavky, sociálne služby atď.) dosahujú celkovú výšku 1,3 milióna EUR. Nižšie platby pre zmluvných zamestnancov, vyslaných národných expertov a iné externé služby predstavujú ďalších 1,8 milióna EUR. Pokiaľ ide o predsedu Európskej rady, úspory vo výške 0,2 milióna EUR pochádzajú z menšieho čerpania rozpočtu na výdavky na reprezentáciu a diéty.

— Celkové plnenie výdavkov súvisiacich s budovami viedlo k úsporám vo výške 2,2 milióna EUR. Z tejto sumy sa 2,1 milióna EUR pripisuje nižším nákladom na bezpečnosť a stráženie budov, na ich údržbu a upratovanie a spotrebu vody, plynu a elektrickej energie. Zostávajúcich 0,1 milióna EUR pochádza z úspor v oblasti určitých predbežných štúdií a zariaďovania priestorov.

— V oblasti IT bolo plnenie rozpočtu na úrovni 100 %.

— Pokiaľ ide o nábytok, nedostatočné čerpanie vo výške 0,05 milióna EUR je spôsobené najmä nižšími potrebami vyplývajúcimi z prenájmu a údržby nábytku, keďže mnohostranný samit EÚ – Afrika bol odložený na neskôr.

— Úspory vo výške 0,5 milióna EUR v oblasti technického vybavenia sú spôsobené najmä zníženými potrebami na prenájom technického vybavenia a zariadenia a externú pomoc.

— Úspory vo výške 0,2 milióna EUR v oblasti dopravy sú spôsobené najmä nižšími konečnými potrebami v oblasti prenájmu automobilov, keďže mnohostranný samit EÚ – Afrika bol odložený na neskôr.

— Plnenie cestovných výdavkov delegácií bolo na úrovni 100 %. Suma, ktorá bola k dispozícii na cestovné výdavky delegácií, predstavovala po presunoch 34,0 milióna EUR. Pôvodný rozpočet predstavoval sumu 17,2 milióna EUR, do ktorej sa presunula suma 21,6 milióna EUR z úspor v určitých finančných balíkoch pridelených na tlmočenie. Na druhej strane sa 4,8 milióna EUR presunulo na tlmočenie, konkrétne na technické krytie (4), a 0,05 milióna EUR sa počas roka presunulo na financovanie dodatočného tlmočenia do niektorých jazykov.

— Nečerpanie rozpočtových prostriedkov na tlmočenie predstavuje 19,7 milióna EUR. Toto nečerpanie je konečným výsledkom presunu 21,6 milióna EUR z finančných prostriedkov pridelených na tlmočenie do finančných prostriedkov pridelených na cestovné výdavky delegácií (5). Konečný výsledok zahŕňa aj presun sumy 4,8 milióna EUR z cestovných výdavkov delegácií v rámci vykonávania nového mechanizmu a sumy 0,05 milióna EUR na financovanie dodatočného tlmočenia do niektorých jazykov.

— Suma 0,4 milióna EUR z celkového nečerpania 1,0 milióna EUR na organizáciu zasadnutí a konferencií odráža nižšie potreby na stravovanie, než sa plánovali v rozpočte. Nižšie potreby na prenájom externých konferenčných miestností a akreditáciu umožnili ďalšie úspory vo výške 0,1 milióna EUR. Možno to vysvetliť vplyvom pandémie na pravidelné stretnutia spolu s odložením mnohostranného samitu EÚ – Afrika.

— Miera čerpania rozpočtových prostriedkov v kategórii „Informačné činnosti“ bola 100 %.

— Nečerpanie vo výške 0,07 milióna EUR v kategórii „Rôzne výdavky“ je vysvetlené najmä kombináciou menších potrieb v oblasti kancelárskych potrieb, papiera, štúdií, uniforiem a iných prevádzkových výdavkov.

3.4. Prenesené rozpočtové prostriedky

3.4.1. Rozpočtové prostriedky prenesené automaticky z roku 2019 do roku 2020

Ako sa uvádza v tabuľke 9, z roku 2019 sa do roku 2020 preniesla suma 52,5 milióna EUR.

Tabuľka 9

Čerpanie rozpočtových prostriedkov prenesených z roku 2019 do roku 2020 (podľa kategórií)

(EUR) Kategória Rozpočtové prostriedky prenesené z roku 2019 Platby 2020 Miera plnenia Zrušené rozpočtové prostriedky 1 2 3=2/1 4=1/-2 Plán pracovných miest 374 910 295 052 78,7 % 79 858 Ostatné výdavky na zamestnancov 1 869 455 1 283 872 68,7 % 585 583 Budovy 22 265 219 17 149 124 77,0 % 5 116 094 Výpočtová technika 16 742 152 16 214 304 96,8 % 527 848 Nábytok 622 184 605 902 97,4 % 16 282 Technické zariadenie 2 463 968 2 338 140 94,9 % 125 829 Doprava 526 139 383 068 72,8 % 143 071 Cestovné výdavky delegácií — — — Výdavky na tlmočenie 4 110 564 4 085 741 99,4 % 24 822 Zasadnutia a konferencie 889 543 552 737 62,1 % 336 806 Informačné činnosti 2 187 281 2 087 545 95,4 % 99 736 Rôzne 492 075 380 178 77,3 % 111 897 Rezerva — — — Súčet 52 543 491 45 375 664 86,4 % 7 167 827

Miera čerpania rozpočtových prostriedkov prenesených z roku 2019 bola 86,4 %. Hlavnými príčinami tejto miery čerpania sú:

— čiastočné alebo úplné nevykonanie prác/nedodanie tovaru/neposkytnutie služieb, ktoré si počas predchádzajúceho roka objednal GSR,

— faktúry za vykonané práce/dodaný tovar/poskytnuté služby neboli ešte doručené. To nevyhnutne predstavuje rozpočtovú záťaž na nasledujúci rozpočtový rok, keďže v roku 2021 sa pre tieto transakcie budú musieť zaviesť nové záväzky.

3.4.2. Rozpočtové prostriedky prenesené automaticky z roku 2020 do roku 2021

Rozpočtové prostriedky prenesené z roku 2020 do roku 2021 predstavovali celkom 69,6 milióna EUR.

Tabuľka 10

Rozpočtové prostriedky prenesené z roku 2020 do roku 2021 (podľa kategórií)

(EUR) Kategória Rozpočet na rok 2020 (pôvodný) Rozpočet na rok 2020 (konečný (*2)) Záväzky Platby 2020 Rozpočtové prostriedky prenesené do roku 2021 Miera prenosu 1 2 3 4 5=3/-4 6=5/3 Plán pracovných miest 341 218 000 341 218 000 330 567 554 330 241 206 326 349 0,1 % Ostatné výdavky na zamestnancov 25 366 000 25 366 000 19 288 360 17 907 492 1 380 868 7,2 % Budovy 56 644 000 56 286 000 54 072 077 32 099 038 21 973 039 40,6 % Výpočtová technika 44 509 000 55 150 000 55 142 173 31 125 954 24 016 219 43,6 % Nábytok 1 171 000 1 271 000 1 223 252 370 430 852 821 69,7 % Technické zariadenie 6 026 000 5 458 000 4 993 891 1 996 739 2 997 152 60,0 % Doprava 2 284 000 1 654 000 1 407 771 889 076 518 695 36,8 % Cestovné výdavky delegácií 17 228 000 34 003 147 34 003 147 34 003 147 0 0,0 % Výdavky na tlmočenie 81 450 000 56 493 853 36 837 394 23 354 993 13 482 401 36,6 % Zasadnutia a konferencie 6 285 000 4 085 000 3 056 247 2 489 108 567 139 18,6 % Informačné činnosti 7 235 000 8 103 000 8 100 534 4 844 083 3 256 451 40,2 % Rôzne 1 217 000 1 545 000 1 476 561 1 262 794 213 767 14,5 % Rezerva — — — — — Súčet (okrem nadobudnutia) 590 633 000 590 633 000 550 168 962 480 584 061 69 584 901 12,6 % Nadobudnutie nehnuteľného majetku — — — — — Celkový súčet 590 633 000 590 633 000 550 168 962 480 584 061 69 584 901 12,6 %

Sumy prenesené z roku 2020 do roku 2021 pochádzajú hlavne z týchto kategórií:

— budovy: 22,0 milióna EUR, pričom rôzne práce súvisiace so zariaďovaním priestorov predstavujú sumu 9,9 milióna EUR, upratovanie a údržba 4,7 milióna EUR, bezpečnosť a stráženie 2,9 milióna EUR, elektrina, voda, plyn a vykurovanie 1,6 milióna EUR, práce na zaručení bezpečnosti budov 1,5 milióna EUR a suma 1,4 milióna EUR predstavujú iné výdavky súvisiace s budovami, napr. štúdie budov,

— počítačové systémy: 24,0 milióna EUR, z čoho 13,4 milióna EUR sa vzťahuje na externú pomoc, 9,0 milióna EUR na vybavenie a softvér a 1,0 milióna EUR na IT služby a údržbu a 0,6 milióna EUR na telekomunikácie,

— 13,5 milióna EUR na pokrytie časti nákladov na tlmočenie poskytnuté v roku 2020, za ktoré však neboli úplne odsúhlasené faktúry s útvarmi Európskej komisie,

— 3,3 milióna EUR sa týka výdavkov na informačné činnosti, z čoho 2,4 milióna EUR sa týka informačnej činnosti a verejných podujatí, 0,7 milióna EUR na výdavky na dokumentáciu a knižnicu a 0,2 milióna EUR na publikácie Rady,

— technické zariadenie: 3,0 milióna EUR, z čoho 2,4 milióna EUR sa týka nákupu a údržby konferenčného vybavenia a 0,6 milióna EUR externej pomoci a údržby zariadenia,

— ostatné výdavky na zamestnancov: 1,4 milióna EUR, najmä v súvislosti s výdavkami na odbornú prípravu a prijímanie zamestnancov do služobného pomeru (0,6 milióna EUR), lekárskou službou a zariadeniami starostlivosti o deti (0,4 milióna EUR) a podpornými opatreniami na pomoc zamestnancom (0,1 milióna EUR),

— zasadnutia a konferencie: 0,6 milióna EUR súvisiacich hlavne s faktúrami, ktoré ešte neboli doručené, za organizovanie zasadnutí Európskej rady a Rady v roku 2020,

— nábytok: 0,9 milióna EUR, čo zodpovedá nákupu nábytku pre určité oblasti stravovacích služieb, pilotný projekt pre nové spôsoby práce (NWOW – New Ways of Working) a budovu jaslí,

— doprava: 0,5 milióna EUR na pokrytie plánu mobility zamestnancov Rady (0,3 milióna EUR) a na prenájom a opravu vozového parku (0,2 milióna EUR).

— rôzne výdavky: 0,2 milióna EUR najmä na náklady na právne zastupovanie (0,1 milióna EUR), kancelárske potreby (0,03 milióna EUR) a poštovné poplatky (0,03 milióna EUR).

3.5. Pripísané príjmy

3.5.1. Pripísané príjmy, ktoré vznikli pred rokom 2020

Celková suma pripísaných príjmov, ktoré vznikli pred rokom 2020, predstavovala 14,7 milióna EUR.

Tabuľka 11

Čerpanie pripísaných príjmov, ktoré vznikli pred rokom 2020 (podľa kategórií)

(EUR) Kategória Pripísané príjmy pred rokom 2020 (konečné (*3)) Záväzky 2020 Platby 2020 Miera plnenia Zrušené pripísané príjmy 1 2 3 4=2/1 4=1/-2 Plán pracovných miest 4 469 — — 0,0 % 4 469 Ostatné výdavky na zamestnancov 2 068 489 1 564 717 1 555 069 75,6 % 503 772 Budovy 1 122 040 1 109 096 696 304 98,8 % 12 944 Výpočtová technika 822 837 820 333 809 443 99,7 % 2 503 Nábytok — — — — Technické zariadenie 5 700 4 511 4 511 79,1 % 1 189 Doprava 2 616 2 616 — 100,0 % — Cestovné výdavky delegácií 4 831 525 4 831 525 4 831 525 100,0 % — Výdavky na tlmočenie 5 478 770 5 478 770 5 478 770 100,0 % — Zasadnutia a konferencie 90 014 87 854 87 773 97,6 % 2 160 Informačné činnosti — — — — Rôzne 7 073 7 073 7 073 100,0 % - 0 Spolu Európska rada/Rada 14 433 534 13 906 495 13 470 469 96,3 % 527 038 Dohody s ESVČ na úrovni útvarov 262 865 260 794 163 598 99,2 % 2 071 Celkový súčet 14 696 399 14 167 290 13 634 068 96,4 % 529 109

Pripísané príjmy súvisiace s činnosťami GSR predstavovali celkom 14,7 milióna EUR, z toho suma 14,2 milióna EUR bola v roku 2020 riadne viazaná. Zvyšných 0,5 milióna EUR bolo zrušených v súlade s článkom 12 ods. 1 NRP.

Ďalšiu časť pripísaných príjmov, ktoré vznikli pred rokom 2020, a to vo výške 0,3 milióna EUR, predstavujú sumy, ktoré v roku 2019 presunula ESVČ Rade na pokrytie výdavkov za služby vymedzené v rôznych dohodách na úrovni útvarov medzi týmito dvoma inštitúciami a poskytnuté Generálnym sekretariátom Rady. Z viazanej sumy vo výške 0,3 milióna EUR bolo v roku 2020 vyplatených 0,2 milióna EUR.

3.5.2. Pripísané príjmy prenesené na zaplatenie z roku 2019

Celková suma pripísaných príjmov prenesených na zaplatenie z roku 2019 predstavuje 0,4 milióna EUR.

Tabuľka 12

Čerpanie pripísaných príjmov, ktoré vznikli pred rokom 2020, prenesených do roku 2020 na zaplatenie (podľa kategórií)

(EUR) Kategória Pripísané príjmy prenesené na zaplatenie z roku 2019 Platby 2020 Miera plnenia Zrušené pripísané príjmy 1 2 4=2/1 4=1/-2 Plán pracovných miest — — — — Ostatné výdavky na zamestnancov 49 893 4 042 8,1 % 45 851 Budovy 122 651 87 762 71,6 % 34 889 Výpočtová technika 185 146 160 464 86,7 % 24 682 Nábytok — — — — Technické zariadenie 90 30 33,3 % 60 Doprava 3 248 1 197 36,9 % 2 051 Cestovné výdavky delegácií — — — — Výdavky na tlmočenie — — — — Zasadnutia a konferencie 915 — — 915 Informačné činnosti 5 028 3 918 — 1 110 Rôzne 5 330 — 0,0 % 5 330 Spolu Európska rada/Rada 372 301 257 413 69,1 % 114 889 Dohody s ESVČ na úrovni útvarov 32 137 32 137 — — Celkový súčet 404 438 289 549 71,6 % 114 889

3.5.3. Pripísané príjmy, ktoré vznikli pred rokom 2020, prenesené na zaplatenie do roku 2021

Pripísané príjmy, ktoré vznikli pred rokom 2020, riadne viazané, avšak nezaplatené v roku 2020, boli v celkovej výške 0,5 milióna EUR prenesené z roku 2020 do roku 2021.

Tabuľka 13

Pripísané príjmy, ktoré vznikli pred rokom 2020, prenesené do roku 2021 (podľa kategórií)

(EUR) Kategória Pripísané príjmy pred rokom 2020 (konečné (*4)) Záväzky 2020 Platby 2020 Pripísané príjmyprenesenédo roku 2021 Miera prenosu 1 2 3 4=2/-3 5=4/2 Plán pracovných miest 4 469 — — — — Ostatné výdavky na zamestnancov 2 068 489 1 564 717 1 555 069 9 648 0,6 % Budovy 1 122 040 1 109 096 696 304 412 792 37,2 % Výpočtová technika 822 837 820 333 809 443 10 890 1,3 % Nábytok — — — — Technické zariadenie 5 700 4 511 4 511 — 0,0 % Doprava 2 616 2 616 — 2 616 100,0 % Cestovné výdavky delegácií 4 831 525 4 831 525 4 831 525 — 0,0 % Výdavky na tlmočenie 5 478 770 5 478 770 5 478 770 — 0,0 % Zasadnutia a konferencie 90 014 87 854 87 773 81 0,1 % Informačné činnosti — — — — — Rôzne 7 073 7 073 7 073 0 0,0 % Spolu Európska rada/Rada 14 433 534 13 906 495 13 470 469 436 026 3,1 % Dohody s ESVČ na úrovni útvarov 262 865 260 794 163 598 97 196 37,3 % Celkový súčet 14 696 399 14 167 290 13 634 068 533 222 3,8 %

Prenesené sumy sa týkajú najmä zariaďovania priestorov budov (0,4 milióna EUR).

3.5.4. Pripísané príjmy, ktoré vznikli v roku 2020

Celkové pripísané príjmy, ktoré vznikli v roku 2020, predstavovali 43,7 milióna EUR. Z tejto sumy predstavuje 80 000 EUR sumu, ktorú ESVČ presunula Rade.

Tabuľka 14

Čerpanie pripísaných príjmov, ktoré vznikli v roku 2020 (podľa kategórií)

(EUR) Kategória Pripísané príjmy v roku 2020 (konečné (*5)) Záväzky 2020 Platby2020 Dostupné pripísané príjmy 1 2 3 4=1/-3 Plán pracovných miest 1 753 861 30 000 22 316 1 731 544 Ostatné výdavky na zamestnancov 1 592 952 224 904 204 996 1 387 956 Budovy 719 778 194 519 192 019 527 758 Výpočtová technika 978 067 424 878 85 694 892 372 Nábytok — — — — Technické zariadenie 16 619 1 326 — 16 619 Doprava 6 113 — — 6 113 Cestovné výdavky delegácií 30 385 449 — — 30 385 449 Výdavky na tlmočenie 7 954 330 45 274 45 274 7 909 056 Zasadnutia a konferencie 84 097 — — 84 097 Informačné činnosti 12 784 11 157 240 12 544 Rôzne 82 540 6 929 - 0 82 540 Spolu Európska rada/Rada 43 586 587 938 987 550 540 43 036 048 Dohody s ESVČ na úrovni útvarov 80 000 50 000 — 80 000 Celkový súčet 43 666 587 988 987 550 540 43 116 048

Pripísané príjmy v roku 2020 súvisiace s činnosťami GSR predstavovali 43,6 milióna EUR. Počas rozpočtového roka sa viazalo 0,9 milióna EUR, pričom 43,0 milióna EUR sa v súlade s článkom 12 ods. 4 NRP prenieslo do roku 2021.

Približne 70 % pripísaných príjmov (30,4 milióna EUR) sa týka zostatku cestovných výdavkov delegácií po predložení cestovných výkazov a predpokladanej úhrade finančných prostriedkov na cestovné výdavky na rok 2020 zo strany viacerých členských štátov.

7,9 milióna EUR zodpovedá tlmočeniu, 6,3 milióna EUR úhrade zálohových platieb tlmočníckym službám Komisie a 1,6 milióna EUR na doplnkové platby pre určité jazyky na pokrytie dodatočného tlmočenia do týchto jazykov.

Zvyšná časť sa týka najmä refundácie súm, ktoré súvisia s rôznymi administratívnymi činnosťami Rady.

(1) Nariadenie Európskeho parlamentu a Rady (EÚ, EURATOM) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).

(2) Smernica Európskeho parlamentu a Rady 2011/7/EÚ zo 16. februára 2011 o boji proti oneskoreným platbám v obchodných transakciách (Ú. v. EÚ L 48, 23.2.2011, s. 1).

(3) Čistá suma prevyšuje 250 000 EUR.

(*1) Zahŕňa vnútorné prerozdelenie rozpočtových prostriedkov.

(4) V súlade s rozhodnutím generálneho tajomníka Rady č. 54/18 (článok 10 ods. 3) sa suma rovnajúca sa nevyčerpanej sume na cestovné výdavky delegátov z predchádzajúceho roka každoročne presúva na tlmočenie. V roku 2020 predstavovala táto suma 4,8 milióna EUR.

(5) GSR v súlade s rozhodnutím č. 54/18 (článok 10 ods. 1) presúva 66 % nepoužitých prostriedkov z finančných prostriedkov pridelených na tlmočenie do finančných prostriedkov pridelených na cestovné výdavky delegátov, ktoré sa použijú počas toho istého rozpočtového roka. V roku 2020 predstavovala táto suma 21,6 milióna EUR.

(*2) Zahŕňa vnútorné prerozdelenie rozpočtových prostriedkov.

(*3) Zahŕňa vnútorné prerozdelenie rozpočtových prostriedkov.

(*4) Zahŕňa vnútorné prerozdelenie rozpočtových prostriedkov.

(*5) Zahŕňa vnútorné prerozdelenie rozpočtových prostriedkov.